ועדת הכלכלה, כנסת 17, פרוטוקול מספר 401, 2007-11-13 13:30

חברי הוועדה: מוזמנים: שרית זוכוביצקי- עו"ד, לשכה משפטית, משרד התחבורה והבטיחות בדרכים מריה כהן אתגר- ממונה הנדסת תנועה, משרד התחבורה והבטיחות בדרכים ד"ר דן לינק- ראש תחום בכיר תשתית ותנועה, הרשות הלאומית לבטיחות בדרכים רינת שטרוזמן- עו"ד, מנהלת תחום חקיקה ומשפט פקד רוני לוינגר- ר' חוליית תעבורה באגף תנועה, המשרד לביטחון פנים סא"ל מאיר שמיר- ראש ענף בטיחות בדרכים, מפקדת זרוע יבשה, משרד הביטחון אייל אלעד- עו"ד, יועמ"ש במז"י, משרד הביטחון אבי גולן- יו"ר ארגוני מורי נהיגה שוקי שדה- מנכ"ל, ארגון חברות ההסעה

רשמת פרלמנטרית: תקנות התעבורה (תיקון מס'...), התשס"ז-2007, בדבר הסדרי תנועה כלליים ובמנהרה, המהירות המרבית המותרת, זכות קדימה, איסורים

גלעד ארדן: אנחנו פותחים את ישיבת ועדת הכלכלה.

גלעד ארדן: אנחנו דנים בתקנות התעבורה.

גלעד ארדן: זאת ישיבה שלישית בתקנות האלו.

ניר יסמין: הגענו עד תקנה 9.

שרית זוכוביצקי: היה דיון שלא נגמר במסגרת תיקון תקנה 3.

שרית זוכוביצקי: עשינו חושבים על כל מה שהתנהל בדיון לגבי השימוש בטלפון נייד, על ההצעה לעשות אבחנה בעבירת הקנס בין שליחת מיסרון לקריאת מיסרון.

שרית זוכוביצקי: המשטרה אמרה שיש לה קושי באכיפה.

שרית זוכוביצקי: חשבנו על נוסח שאומר שנאסור שימוש בטלפון אלא רק לשיחה באמצעות דיבורית קבועה או ניידת ולניווט.

שרית זוכוביצקי: זה יכלול את הקריאה והכתיבה של המסרונים.

גלעד ארדן: עדיין הקריאה והכתיבה יהיו באותה רמת חומרה.

שרית זוכוביצקי: המשטרה אמרה שיהיה קושי לאבחן בין קריאה לכתיבה.

גלעד ארדן: אתם רוצים לדון בתקנה 4 מחדש?

שרית זוכוביצקי: כן.

ניר יסמין: יש נוסח חדש שהעברתם לוועדה בפעם הקודמת שמתייחס לתקנה 28.

שרית זוכוביצקי: נכון.

שרית זוכוביצקי: זה בגלל התחייבות הממשלה לכלול את זה במסגרת התיקון הזה.

שרית זוכוביצקי: אמרנו שצריך לעשות הבדל בקנס בין דיבור לקריאה.

שרית זוכוביצקי: המשטרה אמרה שלא רק שיש לה קושי באכיפה, אלא שזה ייצור מוטיבציה לאנשים להישפט.

שרית זוכוביצקי: אם המשטרה לא תדע אם הייתה קריאה או כתיבה ויהיה פער בקנס אז אנשים ירצו להישפט כדי לקבל את הקנס הנמוך.

ניר יסמין: אתם מבקשים לפתוח את התקנה שאושרה.

שרית זוכוביצקבי: היא לא אושרה באופן סופי.

ניר יסמין: הוועדה אישרה אותה לפי הנוסח שהעברתם אליה ב30 באוקטובר.

רון לוינגר: במסגרת הדיון הוועדה ביקשה לבדוק את האפשרות לקביעת קנס שונה לקריאת מסרון ולשליחת מסרון.

גלעד ארדן: היא קבעה שיהיה קנס שונה.

רון לוינגר: קיימנו כמה ישיבות בנושא הזה.

רון לוינגר: קיימנו ישיבות בתוך המשטרה וישיבות משותפות עם משרד התחבורה.

רון לוינגר: המסקנה שעלתה על השולחן הזה ב2 הישיבות הקודמות זה שאין שום דרך לשוטר להבחין בין קריאת מסרון לשליחת מסרון.

גלעד ארדן: ודאי שיש.

גלעד ארדן: מי ששולח צריך להקליד.

רון לוינגר: גם מי שקורא מקליד.

רון לוינגר: אם נקבע קנס אחר יהיו פניות להישפט.

רון לוינגר: אם אני אתן קנס של 1000 שקל לאדם שאני מאשים אותו בכתיבת מסרון, הוא יוכל ללכת לבית משפט ולהגיד שהוא רק קרא.

גלעד ארדן: ואם הכל יהיה אותו קנס הוא לא ילך לבית משפט?

דן לינק: לכן באה הצעת התיקון הזאת.

רון לוינגר: יש לנו בעיה אמיתית.

גלעד ארדן: הבעיה האמיתית שלכם היא בכל הנושא.

רון לוינגר: יש לנו בעיה אמיתית להבחין בין קריאה, כתיבה וחיוג.

גלעד ארדן: יש לך בעיה לתת קנס לאדם על שליחת מסרון או קריאתו כי אתה לא יודע מה הוא עושה עם הפלאפון.

גלעד ארדן: הסיטואציה שתיארתם של בית משפט לא תהיה כי לא יינתנו קנסות על זה.

רון לוינגר: המכשיר נמצא על הדיבורית.

רון לוינגר: יש תנועה של האצבעות על המקשים.

רון לוינגר: אין דרך להבחין.

רון לוינגר: יש לנו הצעה שהיא הרע במיעוטו.

שרית זוכוביצקי: ההצעה אומרת כך: לא יאחז הנוהג ברכב בטלפון קבוע או נייד בעת שהרכב בתנועה, למעט לצורך שיחה באמצעות דיבורית או לצורך ניווט של הרכב.

ניר יסמין: ההצעה של משרד התחבורה מתייחסת לביטול האבחנה בין קריאה ושליחת מסרון.

ניר יסמין: רואים את זה כעבירה אחת.

ניר יסמין: עדיין אתם לא יכולים להבחין בין אם אדם קרא, שלח או חייג.

ניר יסמין: הבעיה של האכיפה נותרת בעינה.

ניר יסמין: אתם לא יכולים לדעת אם חייגתי - מה משמותר לי על פי חוק - או שלחתי מסרון.

ניר יסמין: פתרתם רק שליש מהבעיה, לא את כל הבעיה.

ניר יסמין: .

גלעד ארדן: האם הטענה היא שאנשים שיקבלו קנס ילכו לבית משפט ויגידו שהם לא שלחו אלא קיבלו?

רון לוינגר: זה סימפטום של הבעיה.

רון לוינגר: הבעיה היא שאין דרך לאכוף.

גלעד ארדן: אם אין דרך לאכוף אל תאסרו, או שנחיה עם זה בידיעה שיש איסור דקלרטיבי שיש בו דרגות חומרה.

גלעד ארדן: קריאתGPS לא פוגעת פחות.

רון לוינגר: GPS מותר.

גלעד ארדן: קריאת GPS לא מסיחה פחות את הדעת מקריאת SMS.

גלעד ארדן: אתה אומר שעם הGPS אתה מוכן לחיות, אבל עם הSMS אתה לא מוכן.

רון לוינגר: הוועדה אמרה.

גלעד ארדן: הוועדה אמרה, אבל גם משרד התחבורה והמשטרה הציעו את זה.

גלעד ארדן: הציבור לא יבין מה אנחנו עושים.

גלעד ארדן: אני לא אצליח להסביר ציבורית למה עכשיו פתחנו את התקנה.

רון לוינגר: התקנה עדין לא בתוקף.

רון לוינגר: אנחנו מביעים עמדה מקצועית.

רון לוינגר: איך להסביר לציבור זאת שאלה אחרת.

גלעד ארדן: זה חלק מהעניין.

גלעד ארדן: אי אפשר להתעלם מזה.

גלעד ארדן: הציבור צריך להבין מה הכנסת עושה.

רון לוינגר: העמדה המקצועית של המשטרה היא שאין לשוטר דרך להבחין.

רון לוינגר: יש בעיית אכיפה קשה.

רון לוינגר: אין לשוטר דרך להבחין בין שתי העבירות, למרות שמהותית יש הבדל ביניהן.

גלעד ארדן: אני מציע שתתנו את הקנס הנמוך, כי מי שכותב גם קורא את מה שהוא כותב.

גלעד ארדן: אני לא מוצא טעם לפתוח את התקנה.

שרית זוכוביצקי: תיקון תקנה 54 9(2) בתקנת משנה (ב), אחרי "ברחוב משולב" יבוא "או באזור מיתון תנועה" ובמקום "25 קמ"ש" יבוא "30 קמ"ש".

שרית זוכוביצקי: תקנת משנה (ב) מחריגה את המהירויות שקבועות בטבלה בסעיף המשנה שלפניה, מסדירה את המהירות המותרת ברחוב משולב ומאחדת את המהירויות המותרות ל30.

שרית זוכוביצקי: (3) בתקנת משנה (ד) (1) בפסקה (1), המילים "מטעמי בטיחות התנועה" – יימחקו; (2) פסקה (3) – תימחק.

שרית זוכוביצקי: תקנת משנה (ד) מאפשרת לרשות הרישוי לקבוע מהירות שונה מהמהירות המותרת ברשיון.

שרית זוכוביצקי: אנחנו רוצים לאפשר גמישות ולתת את הסמכות לרשות הרישוי לקבוע מהירות גבוהה או נמוכה.

ניר יסמין: את יכולה לתת דוגמה לסיבות שיכולות להיות.

שרית זוכוביצקי: במכונות ניידות אנחנו קובעים הרבה פעמים מהירות נמוכה ברשיון.

דן לינק: כמו למשל רכב עבודה שמשמש לקידוח או לדברים חריגים.

דן לינק: יכולת התנועה של הרכב משמשת רק כדי שהוא יגיע לשם.

דן לינק: אין לי עניין שהוא ייסע במהירויות שנוסעים בהם כל כלי הרכב.

שרית זוכוביצקי: פסקה (3) מחייבת שבמידה ונקבע ברשיון מהירות נמוכה או גבוהה זה ייקבע על לוחית שתופיע מחוץ לרכב.

שרית זוכוביצקי: (4) אחרי תקנת משנה (ה) יבוא: "(ה1) רשות התמרור המרכזית רשאית לקבוע בקטע דרך מהירות מרבית מותרת שונה מן האמור בתקנת משנה (א), ובלבד שהמהירות המרבית המותרת שתיקבע לא תעלה על המפורט להלן: (1) בדרך עירונית –80 קמ"ש; (2) בדרך שאינה עירונית ושאינה דרך מהירה – 90 קמ"ש; (3) בדרך מהירה – 110 קמ"ש.

שרית זוכוביצקי: "

גלעד ארדן: מי בעד אישור סעיף 9?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 64 10 בתקנה 64 לתקנות העיקריות, בסופה יבוא: "(ו) נוהג רכב שנתיב נסיעתו מסתיים ועליו לסטות לנתיב סמוך, ייתן זכות קדימה לכלי רכב הנוסעים בנתיב שאליו הוא מבקש לסטות.

שרית זוכוביצקי: "

קרני צדקיהו: זה בעייתי.

קרני צדקיהו: איפה תיתן זכות קדימה?

קרני צדקיהו: אתה מדבר על 2 נתיבים שהולכים שמאלה.

קרני צדקיהו: אם אתה רוצה לפנות ימינה אתה לא יכול.

קרני צדקיהו: יש הרבה נתיבים כאלה.

דן לינק: אני מבקש להפנות לנוסח המדויק.

דן לינק: כאן כתוב על נתיב סמוך, לא על נתיב אחר שאליו אתה נכנס.

דן לינק: אם יש 2 נתיבים לאותו כיוון ואתה מבקש לעבור לנתיב סמוך שנמצא על ידך, החובה שלך היא לתת זכות קדימה למי שנוסע באותו נתיב.

דן לינק: זה לא מקרה שבו אתה פונה שמאלה והנתיב שלך נכנס לצומת.

דן לינק: מדובר על קטע דרך כמו בירידה מירושלים ש-3 נתיבים נהפכים ל-2.

דן לינק: מי שעוזב את הנתיב ועובר לנתיב שלידו יצטרך לתת זכות קדימה.

גלעד ארדן: זה הכי טבעי שבעולם.

גלעד ארדן: מדובר במקרים שהנתיב מסתיים ועליך לסטות לנתיב הסמוך.

גלעד ארדן: מי בעד תיקון תקנה 64?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 72 11.

שרית זוכוביצקי: בתקנה 72(א) לתקנות העיקריות, בפסקה (11), בסופה יבוא "או בתחום 50 מטרים לפניה או אחריה.

שרית זוכוביצקי: "

גלעד ארדן: מי בעד תיקון תקנה 72?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 76 12.

שרית זוכוביצקי: בתקנה 76(ב) לתקנות העיקריות, בסופה יבוא: "בצומת או בתחום שנים עשר מטרים ממנו, או בתוך מעבר חציה או בתחום שנים עשר מטרים לפניו , או לצד מעקה בטיחות להולכי רגל.

שרית זוכוביצקי: " תקנה 76 קובעת שאפשר לעצור במקום שאסור לחנייה או לעצירה אם יש תמרור שמאפשר את העצירה ואת החנייה.

שרית זוכוביצקי: תקנה 76(ב) עוסקת בנהגי מוניות.

שרית זוכוביצקי: היא אומרת שנהג מונית רשאי לאסוף נוסע או להוריד אותו בקטע דרך עירונית, גם אם הוצב בו תמרור שאוסר עצירה, למעט בתחום תחנת אוטובוס.

שרית זוכוביצקי: אנחנו רוצים להרחיב את המיעוט ולא לאפשר עצירה של מונית בדרך בין עירונית גם בצומת או בתחום 12 מטרים ממנו,

שרית זוכוביצקי: בתוך מעבר חציה או בתחום 12 מטר מלפניו, או לצד מעקה בטיחות להולכי רגל.

גלעד ארדן: למה בתחום 12 מטר מצומת?

גלעד ארדן: אני יכול להבין את ה12 מטר ממעבר חצייה.

גלעד ארדן: יש בזה היגיון.

גלעד ארדן: מה ההיגיון בצומת?

גלעד ארדן: האם זה גם חוסם את שדה הראייה?

מריה כהן-אתגר: כן.

יהודה בר אור: יש לנו בעיה גדולה מאוד עם הנושא הזה.

יהודה בר אור: ברחוב אלנבי יש רמזור כל 100 מטר.

יהודה בר אור: מתחילת אלנבי עד סוף אלנבי לא תעצור ולא תוריד?

קרני צדקיהו: מה שהיא אומרת פה זה חיסול ענף המוניות.

קרני צדקיהו: לפי התיאוריה הזאת אני לא יכול לקחת נוסעים ולא יכול להוריד נוסעים.

גלעד ארדן: מה היה עד היום?

דן לינק: עד היום היה מותר להם לעצור גם לפני מעבר חצייה וגם בצומת, רק לא בתחנת אוטובוס.

אהרון כהן: אנחנו רוצים שגם בתחנת אוטובוס נוכל לעצור ולהוריד.

גלעד ארדן: עכשיו אתה מוסיף 12 מטר לפני צומת ו12 מטר לפני מעבר חצייה.

גלעד ארדן: למה נהג מונית לא יכול לעצור לצד מעקה בטיחות להולכי רגל?

דן לינק: במקום כזה אנשים חוצים ואתה לא יכול לפתוח את הדלת.

גלעד ארדן: יש מקומות שהם חריגים, כמו רח' אלנבי.

גלעד ארדן: מה עושים במקום כזה?

לאה ורון: גם ברח' יפו בירושלים.

דן לינק: הרשות מוסמכת לבטל מעבר חצייה.

דן לינק: .

גלעד ארדן: אנחנו לא רוצים שיבטלו.

גלעד ארדן: השאלה אם אפשר להסמיך כאן את רשות התמרור המקומית שתשחרר מהסעיף הזה במקרים חריגים.

דן לינק: עדיף שרשויות התמרור יוכלו לשנות.

גלעד ארדן: את הצומת לא יזיזו.

גלעד ארדן: מה יקרה אם נקטין את המרחק מצומת?

גלעד ארדן: תוכלו להקטין את זה מ12 מטר?

מריה כהן אתגר: הבעיה היא שדה ראייה.

מריה כהן אתגר: בתקנה של איסור חנייה קבעו 12 מטר כי זה אורך של 2 מקומות חנייה.

מריה כהן אתגר: זה פחות או יותר טווח הראייה.

מריה כהן אתגר: אי אפשר לעשות פחות מזה.

מריה כהן אתגר: לשדה ראייה תקני צריך יותר מזה.

מריה כהן אתגר: אנחנו מבינים שבעיר אין אפשרות ליותר.

מריה כהן אתגר: מהירות הנסיעה בעיר מאפשרת האטה.

אהרון כהן: אנחנו חיים עם התקנה הזאת כבר למעלה מ30 שנה.

אהרון כהן: לא הייתה תאונה אחת שקרתה בגלל שהסתרנו מעבר הולכי רגל, צומת או רמזור.

קרני צדקיהו: אי אפשר לחיות עם התקנה הזאת.

קרני צדקיהו: גם ככה אנחנו בקושי חיים.

גלעד ארדן: האם המשרד לביטחון פנים יכול להעביר לי נתונים על תאונות שקרו בגלל מעורבות של רכב שעצר לפני או אחרי צומת?

גלעד ארדן: לפי זה אני אקבל החלטה.

אהרון כהן: אני מדבר רק על מוניות.

אהרון כהן: המוניות לא גורמות לתאונות.

גלעד ארדן: זה לא משנה אם זו מונית או רכב רגיל.

גלעד ארדן: בטוח שהיו רכבים שהפרו את החוק ועצרו להוריד במקום שאסור.

גלעד ארדן: אם נגרמה בגלל זה תאונה זה רלוונטי.

גלעד ארדן: זה לא משנה שבאופן מקרי היה על הראש של האוטו שעצר לזמן קצר כובע של מונית.

אהרון כהן: המונית מורידה ונוסעת, אבל הפרייבט עוצר את האוטו והולך לחנות.

רון לוינגר: התקנה הזאת באה להקל על נהג המונית.

רון לוינגר: התקנה הזאת קובעת שבמקום שלרכב אסור לעצור, למונית מותר.

יהודה בר-אור: אי אפשר לחיות עם העניין של הצומת.

גלעד ארדן: זה לא מקל עליהם.

רון לוינגר: התקנה במהותה קובעת שלמרות שיש תמרור שאסור, להם מותר.

גלעד ארדן: למעט באוטובוס שגם להם אסור.

גלעד ארדן: מה שאתה מציע מרחיב את האיסור, לא את מה שמותר.

גלעד ארדן: זאת לא תקנה שמקלה עליהם.

גלעד ארדן: תביאו לנו נתונים.

שרית זוכוביצקי: תיקון תקנה 84 14.

שרית זוכוביצקי: בתקנה 84 לתקנות העיקריות, אחרי תקנת משנה (ב) יבוא: "(ב1) על אף האמור בתקנת משנה (ב), ברכב שניתן לו רשיון רכב בידי קצין צבא הנגה לישראל שהואצלה לו סמכות כרשות הרישוי, מותר להסיע נוסעים במספר העולה על המספר האמור בתקנת משנה זו, באופן שייקבע בפקודות הצבא.

שרית זוכוביצקי: " הצבא ביקש להסמיך אותו לקבוע מספר נוסעים העולה על המספר הקבוע.

גלעד ארדן: לפעילות מבצעית?

שרית זוכוביצקי: כן.

שרית זוכוביצקי: הם ביקשו לקבוע פטור ברשיון הרכב.

שרית זוכוביצקי: בעקבות המכתב שהם שלחו הם אמרו שהם לא רוצים את הפטור הגורף, אלא רק לאפשר לקבוע נקודתית למבצע מסוים ולרכב מסוים פטור ספציפי.

שרית זוכוביצקי: אין לנו בעיה עם זה.

גלעד ארדן: מי בעד תיקון תקנה 84?

גלעד ארדן: ה צ ב ע ה בעד – פה אחד אושר

שרית זוכוביצקי: הוספת תקנה 117א 15.

שרית זוכוביצקי: אחרי תקנה 117 לתקנות העיקריות יבוא: ,איסור הליכה במנהרה 117א לא ילך אדם במנהרה, לא יסיע בה עגלת יד, עגלת ילדים, עגלת חולים או כסא חולים ולא יחצה את הכביש העובר בה.

שרית זוכוביצקי: "

ניר יסמין: אין מנהרות עם מדרכות שאפשר ללכת בהן?

לאה ורון: יש את הבעיה של הדתיים שצריכים ללכת לאורך המנהרה.

דן לינק: אנחנו לא אוהבים הולכי רגל במנהרות ארוכות.

גלעד ארדן: אפשר למצוא לזה חלופות.

גלעד ארדן: מי בעד תיקון תקנה 117א?

גלעד ארדן: ה צ ב ע ה בעד - פה אחד אושר

שרית זוכוביצקי: 16 בתקנה 129 לתקנות העיקריות, בסופה יבוא: 129 "(ג) לא ירכב אדם על אופניים במנהרה.

שרית זוכוביצקי: "

גלעד ארדן: מי בעד 16?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 135 17.

שרית זוכוביצקי: בתקנה 135 לתקנות העיקריות, במקום "129(א)" יבוא "129(א) ו-(ג).

גלעד ארדן: מי בעד תיקון תקנה 135?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 138 18.

שרית זוכוביצקי: בתקנה 138 לתקנות העיקריות, בסופה יבוא: "(ד) לא יוליך אדם בעל חיים במנהרה ולא יחצה עימו את הכביש העובר בה.

שרית זוכוביצקי: "

גלעד ארדן: מי בעד תיקון תקנה 138?

גלעד ארדן: ה צ ב ע ה בעד – פה אחד אושר

שרית זוכוביצקי: תיקון תקנה 152 19.

שרית זוכוביצקי: בתקנה 152(ד) לתקנות העיקריות, במקום הקטע החל במילים "ובזמן התאורה" עד המילים "מהבהב כאמור" יבוא "הגידור והסימון כאמור יהיו בהתאם להנחיות שנתנה רשות התמרור".

גלעד ארדן: מי בעד תיקון תקנה 152?

גלעד ארדן: ה צ ב ע ה בעד- פה אחד אושר

שרית זוכוביצקי: תחילה 21.

שרית זוכוביצקי: תחילתן של תקנות אלה 45 ימים מיום פרסומן.

גלעד ארדן: התקנות מאושרות.

גלעד ארדן: מנהלת הוועדה תוציא מכתב לגבי כל התקנות שאושרו.

גלעד ארדן: יהיה דיון נפרד על הסכנות שמייצרים נהגי המוניות.

לאה ורון: כל סט התקנות הזה נחשב למאושר.

גלעד ארדן: ברגע שהמשטרה תעביר נתונים יהיה דיון מהיר.

גלעד ארדן: אני ממתין לנתונים של משטרת ישראל.

לאה ורון: הוועדה סיימה את עבודתה בסט הזה.

לאה ורון: אם תרצו דיון בתקנה שהדיון בה נדחה ושהמשרד לביטחון פנים התבקש להעביר נתונים, תעבירו את התקנה בנפרד.

לאה ורון: האם לגבי תחילה אין לנו עניין בפסקה שדנה במסרונים?

ניר יסמין: כן, יש תחילה של 3 חודשים.